שאלה: ההכרה בגיור אורתודוקסי של בית דין פרטי: אני מרשה לעצמי לפנות אליכם כאל סמכות רוחנית, בבקשה עזרה. לפני כשש שנים התוודעתי לאנשים שעוברים גיור בבית הדין של הרב קרליץ בבני ברק, אולם אינם זוכים למעמד אזרחי כלשהו בישראל, אף לא אשרת שהייה חוקית, כי לא היו קודם הגיור זכאי שבות או לפחות תושבים. מדובר במגוון רב של דמויות שכיום חיים בקרב החברה החרדית בבני ברק או בירושלים, לאחר שעברו גיור אצל הרב קרליץ, אולם עדיין אינם מוכרים, אחרי שנים, כיהודים על ידי המדינה, אשר מסרבת ליתן בידם אפילו אשרת שהייה שתאפשר להם לצאת לבקר את בני משפחותיהם, או אשרת עבודה מינימלית, שתאפשר להם שלא לחיות חיי עוני מרודים סמוכים על שולחנות יהודים טובים מהקהילה החרדית. מדובר למשל ב: צ כית צעירה, בת של תינוק יהודי שנמסר למנזר במהלך מלחה ע השניה, שהסתיר את זהותו היהודית, אך בתו ששמעה על מקורותיה מאמה, לא הרפתה עד שהגיעה לכאן והפכה אישה חרדית. בלגית בת למשפחה קתולית אדוקה מרובת ילדים, שמשחר ילדותה חשה משיכה בלתי מוסברת לעם היהודי. הולנדי צעיר שברח מביתו בגיל 16 והגיע לישראל כדי להתגייר, מתוך דחף בלתי ברור ותחושה חזקה שהוא שייך לכאן. כיום תלמיד ישיבה מצטיין. עילוי. גרמני, מהנדס בכיר כבן 40, הגיע לכאן והפך חרדי, נשבר בלי אשרת עבודה וחי כיום בקהילה חרדית בדרום אפריקה, שם מוערך גם בעבודתו. אנגליה צעירה שלמדה שפות שמיות באוניברסיטת לונדון ונכבשה. נשברה כאן שנים בעבודה לא חוקית כמטפלת וחיה כיום בברוקלין, בקהילה יהודית, עובדת כמורה מוערכת. רומניה צעירה שלמדה בלשנות סיימה תואר שני, עברה ללמוד היסטוריה יהודית, התוודעה לחב ד, ובשליחותם הגיעה לכאן, מתנדבת שנים ביד שרה ובזקא. הודי שעבד בסיעוד בבית חרדי, למד הלכות הכשרות ושמירת השבת ונשבה. כך גם עובדת סיעוד פיליפינית. עוד שתי נשים פיליפיניות שהחזירו בתשובה את בעליהן הישראלים החילוניים. קנדי שלמד פילוסופיה והיסטוריה, פגש ברב כריזמטי, ומאז, 10 שנים לומד באדיקות, תוך שעבר גיור אצל הרב פרנק וחי בישראל. אמריקאית גמלאית שהיא וילדיה יודעים שמוצאם ממשפחה יהודית, מבלי יכולת להוכיח. התגוררה במקום ללא קהילה יהודית, חיה היום בירושלים, נדבנית ידועה למוסדות לנזקקים, ומתנדבת בארגונים שונים. צרפתייה שהתגרשה מיהודי, אמא לשלושה ילדים ישראלים שהתגיירו ברבנות, וחזרו בתשובה, גיורה החמור והמחמיר איננו מוכר, כי אין לה מעמד מתאים מבחינת משרד הפנים. שתי בנות לאב יהודי, ישראליות, רוסיות, עברו גיור ברבנות, ולאחר מכן גיור לחומרא אצל הרב קרליץ, כדי לעבור גיור אמיתי כדבריהן. גיורה של אמן בבית הדין קרליץ איננו מוכר והיא, שחיה עם המשפחות בבני ברק, אינה חוקית בישראל. זוג אמריקאים גמלאים, שהאישה יודעת שמוצאה יהודי מבלי יכול להוכיח, הדביקה את בעלה, מהנדס מטוסים מחונן, ושניהם חיים היום בטבריה בעליבות נוראה אחרי שגמרו את כל חסכונותיהם בשש השנים האחרונות מבלי יכולת לעבוד. כשאמה הקשישה של האישה נטתה למות במידווסט האמריקאי, היא לא יכולה היתה לטוס אליה לפרידה, מחוסר באשרה. כל אלה כולם התגיירו בבית הדין של הרב קרליץ (שניים מהם אצל הרב פרנק) מקיימים אורח חיים דתי מוקפד. כולם חיים בישראל כי זו מצווה וגם כי כאן יש להם אפשרות לחיות חיים יהודיים מלאים. מדובר ביהודים בהתאם להלכה, שהמדינה איננה מקבלת אותם כיהודים, כי לא התגיירו באמצעות מערך הגיור, אלא בבית דיןצפרטי. מדינה זו מעזה לומר בתשובותיה לבג ץ שלא יתכן ששלושה יהודים (בית הדין של הרב קרליץ) יתיישבו להם ויכריזו על מאן דהוא כיהודי. אנחנו במאבק משפטי ארוך שנים, בפני 7 שופטים עתה, ואני זקוקה בדחיפות, לדעתי, לחוות דעת של סמכות רבנית שאין עליה עוררין (משימה קצת קשה, אני יודעת), כי מדובר בעניין אלמנטרי, כי אין כל עוררין שמדובר ביהודים על פי ההלכה. שוחחתי עם סגן השר, בן דהאן, אשר אמר לי, לא לפרוטוקול (ביטוי נלוז), שבעיניו הם יהודים כשרים. אפילו הפרקליט שמייצג את המדינה, שהוא אדם דתי, אמר לי שבאופן אישי הוא מכיר בהם כיהודים. אני צריכה שמישהו, אמיץ וחסר אינטרס, יאמר זאת בכמה משפטים, שאוכל להגיש לבית המשפט העליון. אולי אפילו כעצומה? האם תוכלו בבקשה לעזור לי בזה? ושבוע טוב, עו ד יעל כץ מסטבאום טל: 03-5105010, 054-3030-889
תשובה: וברכת ד  לא מובן כל המכתב, אם הם כל כך שומרי תורה ומצוות יבואו לפני בית דין לגיור ויקבלו אישור על כך. בתי הדין לגיור מאד מקלים עם מתגיירים כאלו. לאחר הכרה כזאת הם יהיו מקובלים בעם ישראל. אין למדינה אפשרות לגייר בגיורים פרטיים, היום זה בית דין חרדי, מחר זה יהיה גיור רפורמי או קונסרווטיבי. בית הדין חייב להיות של כלל ישראל ולא פרטיים. על כן אם הם שומרים מצוות אין להם כל בעיה בבתי דין לגיור, ואם יש פחד שלא יעברו גיור בבתי דין לגיור א"כ עדיף שלא יוכרו. על כן לא מובן מדוע ללכת בדרך עקיפה של בג"ץ. בברכת התורה והארץ יהודה הלוי עמיחי מכון התורה והארץ כפר דרום והארץ